Úradný vestník L 317 , 26/11/1998 S. 0047 - 0048



Rozhodnutie Komisie zo 17. novembra 1998, ktorým sa uznáva úplnosť dokumentácie predloženej na podrobné preskúmanie s cieľom zaradiť KIF 3535 (mepanipyrim), imazamox (AS 299263), DE 570 (florasulam), fluazolat (JV 485), Coniothynium minitans a kyselinu benzoovú do prílohy I smernice Rady 91/414/EHS týkajúcej sa uvádzania prípravkov na ochranu rastlín na trh (Oznámené pod číslom dokumentu C(1998) 3514) (Text s významom pre EHP) (98/676/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 týkajúcej sa uvádzania prípravkov na ochranu rastlín na trh [1], naposledy zmenenú a doplnenú smernicou Komisie (ES) č. 98/47 [2], najmä na jej článok 6 ods. 3, keďže smernica 91/414/EHS (ďalej len "smernica") ustanovila rozširovanie zoznamu účinných látok spoločenstva povolených na použitie v prípravkoch na ochranu rastlín; keďže žiadatelia predložili dokumentáciu orgánom členských štátov pre šesť účinných látok s cieľom ich zaradenia do prílohy I smernice; keďže dokumentáciu o účinnej látke KIF 3535 (mepanipyrim) predložila spoločnosť Kumiai Chemical Industry Co. Ltd talianskym orgánom 24. októbra 1997; keďže dokumentáciu o účinnej látke imazamox (AX 299263) predložila spoločnosť Cyanamid Agro SA/NV francúzskym orgánom 2. decembra 1997; keďže dokumentáciu o účinnej látke DE 570 (florasulam) predložila spoločnosť Dow Agro Sciences belgickým orgánom 2. februára 1998; keďže dokumentáciu o účinnej látke fluazolat (JV 485) predložila spoločnosť Twinagro Ltd orgánom Spojeného kráľovstva 29. septembra 1997; keďže dokumentáciu o účinnej látke Coniothyrium minitans predložila spoločnosť Prophyta GmbH nemeckým orgánom 10. septembra 1997; keďže dokumentáciu o účinnej látke kyseline benzoovej predložila spoločnosť Menno Chemie Vertiebsgesellschaft mbH nemeckým orgánom 25. mája 1998; keďže uvedené orgány oznámili Komisii výsledky prvého preskúmania úplnosti dokumentácií v súvislosti s požiadavkami týkajúcimi sa údajov a informácií ustanovenými v prílohe II a aspoň jeden prípravok na ochranu rastlín obsahujúci uvedenú účinnú látku v prílohe III smernice; keďže následne v súlade s ustanoveniami článku 6 ods. 2, žiadatelia predložili dokumentáciu Komisii a ostatným členským štátom; keďže dokumentácie pre účinné látky KIF 3535 (mepanipyrim), imazamox (AS 299263), DE 570 (florasulam), fluazolat (JV 485), Conionthyrium minitans a kyselinu benzoovú boli predložené Stálemu výboru pre zdravie rastlín 7. júla 1998; keďže článok 6 ods. 3 smernice vyžaduje, aby sa na úrovni spoločenstva potvrdilo, že každá dokumentácia v zásade spĺňa požiadavky na údaje a informácie stanovené v prílohe III a aspoň jeden prípravok na ochranu rastlín obsahujúci uvedenú účinnú látku v prílohe III smernice; keďže takéto potvrdenie je potrebné na to, aby bolo možné vykonať podrobné preskúmanie dokumentácie, ako aj poskytnutie možnosti členským štátom udeliť dočasné registrácie pre prípravky na ochranu rastlín obsahujúce túto účinnú látku, pričom musia byť splnené podmienky ustanovené v článku 8 ods. 1 smernice, najmä podmienka o vykonaní podrobného vyhodnotenia účinných látok a prípravkov na ochranu rastlín v súvislosti s požiadavkami smernice; keďže týmto rozhodnutím sa nevylučuje možnosť žiadať od žiadateľa ďalšie údaje alebo informácie, ak sa v priebehu podrobného preskúmania zistí, že takéto informácie alebo údaje sú potrebné pre prijatie rozhodnutia; keďže členské štáty a Komisia súhlasia, že Taliansko vykoná podrobné preskúmanie dokumentácie pre KIF 3535 (mepanipyrim), Francúzsko vykoná podrobné preskúmanie dokumentácie pre imazamox (AS 299263), Belgicko vykoná podrobné preskúmanie dokumentácie pre DE 570 (florasulam), Spojené kráľovstvo vykoná podrobné preskúmanie dokumentácie pre fluazolat (JV 485) a Nemecko vykoná podrobné preskúmanie dokumentácie pre Coniothynium minitans a kyselinu benzoovú; keďže Taliansko, Francúzsko, Belgicko, Spojené kráľovstvo a Nemecko oznámia závery svojich skúmaní spolu s odporúčaniami o zaradení alebo nezaradení a všetky s tým súvisiace podmienky Komisii čo najskôr, ale najneskôr v lehote do jedného roka;keďže po doručení týchto záverov bude pokračovať podrobné skúmanie s odbornými stanoviskami všetkých členských štátov v rámci Stáleho výboru pre zdravie rastlín; keďže opatrenia stanovené v tomto nariadení sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 S ohľadom na navrhované použitia, nasledujúce dokumentácie v zásade spĺňajú požiadavky týkajúce sa údajov a informácií ustanovených v prílohe II a pre aspoň jeden prípravok na ochranu rastlín obsahujúci uvedenú účinnú látku v prílohe III smernice: 1. dokumentácia, ktorú predložila spoločnosť Kumiai Chemical Industry Co. Ltd Komisii a členským štátom kvôli zaradeniu účinnej látky KIF 3535 (mepanipyrim) do prílohy I smernice 91/414/EHS a ktorá bola predložená Stálemu výboru pre zdravie rastlín 7. júla 1998. 2. dokumentácia, ktorú predložila spoločnosť Cyanamid Agro SA/NV Komisii a členským štátom kvôli zaradeniu účinnej látky imazamox (AC 299263) do prílohy I smernice 91/414/EHS a ktorá bola predložená Stálemu výboru pre zdravie rastlín 7. júla 1998. 3. dokumentácia, ktorú predložila spoločnosť Dow Agro Sciences Komisii a členským štátom kvôli zaradeniu účinnej látky DE 570 (florasulam) do prílohy I smernice 91/414/EHS a ktorá bola predložená Stálemu výboru pre zdravie rastlín 7. júla 1998. 4. dokumentácia, ktorú predložila spoločnosť Twinagro Ltd Komisii a členským štátom kvôli zaradeniu účinnej látky fluazolat (JV 485) do prílohy I smernice 91/414/EHS a ktorá bola predložená Stálemu výboru pre ochranu rastlín 7. júla 1998. 5. dokumentácia, ktorú predložila spoločnosť Prophyta GmbH Komisii a členským štátom kvôli zaradeniu účinnej látky Coniothyrium minitans do prílohy I smernice 91/414/EHS a ktorá bola predložená Stálemu výboru pre zdravie rastlín 7. júla 1998. 6. dokumentácia, ktorú predložila spoločnosť Menno Chemie Vertriebsgesellschaft mbH Komisii a členským štátom kvôli zaradeniu účinnej látky kyseliny benzoovej do prílohy I smernice 91/414/EHS a ktorá bola predložená Stálemu výboru pre zdravie rastlín 7. júla 1998. Článok 2 Táto smernica je adresovaná členským štátom. V Bruseli 17. novembra 1998 Za Komisiu Franz Fischler člen Komisie [1] Ú. v. ES L 230, 19.8.1991, s. 1. [2] Ú. v. ES L 191, 7.7.1998, s. 50. --------------------------------------------------